એક તરફ કર્મનો સિદ્ધાંત છે જે કહેછે કે જેવું વાવશો તેવું લણશો અને બીજી બાજુ જ્યોતિષના ઉપચાર છે જે કર્મના પરિણામ સ્વરૂપ પ્રારબ્ધ ને સુધારવાની વાત કરે છે. આ રીતે જોઈએ તો આ એક દેખીતો વિરોધાભાસ છે. પરંતુ આ બંને બાબતો હજારો વર્ષથી સાથે સાથે અસ્તિત્વમાં છે તે બાબત પણ એટલીજ મહત્વની છે અને તેની પાછળ નું રહસ્ય જાણવા આપણને પ્રોત્સાહિત કરેછે. આ દેખીતા વિરોધભાસ નું આવરણ ઉતારી કર્મનો સિદ્ધાંત અને જ્યોતિષ ના ઉપાય સાથે સાથે કેવીરીતે સાર્થક થઇ શકે તે જાણવા માટે આપને બંને નિયમો કેવીરીતે કામ કરેછે તે સમજવું પડશે.